एक गैंगरेप केस की सच्ची कहानी तो दूसरी सुसाइड बॉम्बर्स का सच
Bollywood72 Hoorain Ajmer 92 Movie Controversy  ‘अजमेर 92’ और ‘72 हूरें’ जैसी फिल्मों पर बहस छिड़ गई है। अगले महीने रिलीज होने जा रहीं इन दोनों ही फिल्मों र कुछ मुस्लिम ऑर्गेनाइजेशंस ने आपत्ति जताई है
बाॅलीवुड में पिछले दिनों रिलीज हुई दो फिल्मों ‘द कश्मीर फाइल्स’ और ‘द केरला स्टोरी’ ने खूब कंट्रोवर्सी क्रिएट की। इन दोनों ही फिल्मों पर खूब बहस हुई और कुछ धर्म विशेष के लोगों ने इन्हें बैन करने तक की मांग की। ‘द केरला स्टोरी’ को तो बंगाल में बैन तक किया गया। हालांकि सुप्रीम कोर्ट के आदेश पर यह बैन हटाना पड़ा। अब इसी तरह की कंट्रोवर्सी दो अपकमिंग फिल्मों ‘अजमेर 92’ और ‘72 हूरें’ पर भी छिड़ गई है। जानिए इन फिल्मों से जुड़े विवाद के बारे में…
अजमेर गैंगरेप केस पर बेस्ड है कहानी
सबसे पहले जानते हैं फिल्म ‘अजमेर 92’ के बारे में। पुष्पेंद्र सिंह निर्देशित यह फिल्म दावा करती है कि इसकी कहानी सच्ची घटनाओं पर बेस्ड है। यह 1992 के अजमेर रेप केस पर आधारित है जिसमें सौ से अधिक स्कूली और कॉलेज जाने वाली लड़कियों के साथ गैंग रेप और ब्लैकमेलिंग की गई थी। इस मामले में अजमेर यूथ कांग्रेस के अध्यक्ष फारूक चिश्ती समेत 5 लोग दोषी पाए गए थे जिन्हें जेल भेज दिया गया था।
14 जुलाई को सिनेमाघरों में होगी रिलीज
इस फिल्म को टी-सीरीज ने प्रोड्यूस किया है और यह 14 जुलाई को सिनेमाघरों में रिलीज होगी। हालांकि फिल्म रिलीज होने से पहले ही कई मुस्लिम ऑर्गेनाइजेशंस के निशाने पर है। इन ऑर्गेनाइजेशंस का मानना है कि इस फिल्म के जरिए देश के मुस्लिमों के प्रति नफरत फैलाने की साजिश की जा रही है।
लोगों को बांटने का लगा आरोप
फिल्म के बारे में ऑल इंडिया मुस्लिम जमात मौलाना मुफ्ती शहाबुद्दीन रजवी बरेलवी कहते हैं कि यह फिल्म लोगों को कन्फ्यूज करने और लोगों को बांटने के लिए बनाई गई है। फिल्म में दिखाया गया है कि दरगाह में गलत तालीम दी जाती है।
युवाओं के सुसाइड बॉम्बर बनने पर बेस्ड है ‘72 हूरें’
वहीं दूसरी तरफ फिल्म ‘72 हूरें’ की कहानी ‘द केरला स्टोरी’ के जैसी बताई जा रही है। इसकी कहानी उन युवाओं के इर्द-गिर्द बुनी गई है जिनका ब्रेनवाश करके ट्रेनर उन्हें सुसाइड बाॅम्बर बनने पर मजबूर कर देते हैं। इसे संजय पूरन सिंह चौहान ने डायरेक्ट किया है और अशोक पंडित इसे प्रोड्यूस कर रहे हैं।
7 जुलाई को होगी रिलीज
इस फिल्म के टीजर में जिहाद का सपोर्ट करते हाफिज सईद, ओसामा बिन लादेन, मसूद अजहर और याकूब मेनन जैसे आतंकवादियों के बैकग्राउंड वॉयस का यूज किया गया है। टीजर के मुताबिक युवाओं को 72 हूरों का लालच देकर उनसे जिहाद करवाया जाता है। यह फिल्म 7 जुलाई को थिएटर्स में रिलीज होने जा रही है।
इस तरह के विवाद से जुड़ी ये खबर भी पढ़ें...
अश्लील ब्लैकमेल कांड पर सरवर चिश्ती की विवादित टिप्पणी:बोले- लड़की चीज ही ऐसी है कि बड़े से बड़ा फिसल जाता है, विश्वामित्र भी भटके
फिल्म 'AJMER 92' को लेकर अंजुमन सैयद जादगान के सचिव सरवर चिश्ती ने बयान दिया कि लड़की चीज ही ऐसी है कि बड़े से बड़ा फिसल जाता है। पेड़ के नीचे बैठे विश्वामित्र जैसे तक भटक गए थे।
पूरी खबर यहां पढ़ें...